
Ξετυλίγεται το κουβάρι για τον 3Ίχρονο νονό της νύχτας που «έφαγαν» εν ψυχρώ στον Κορυδαλλό 


Συγκλονιστικά μυστικά φαίνεται ότι κρύβει η µαφιόόικη εκτέλεση του 3Ίχρονου πρόσφατα αποφυλακισµένου νονού της νύχτας, ο οποίος 
δολοφονήθηκε εν ψΨυχρώτις πρωινές ώρες της περασμένης Τετάρτης σε εστιατόριο στην πλατεία Ελευθερίας, στον Κορυδαλλό. Οι 
αστυνομµικοίτης Ασφάλειας που έχουν αναλάβειτις έρευνες για τη δολοφονία γνωρίζουν ότι το θύμα, που ήταν γνωστό µετο 
προσωνύμιο «Πιτσίλας», ήξερε πολλά για τη δολοφονία των δύο µελών της Χρυσής Αυγής έξω από τα γραφεία του κόµµατος στο Νέο 
Ηράκλειο, ενώ κατά το παρελθόν είχε στην «τσέπη» του «συμβόλαιο θανάτου» µε στόχο υψηλόβαθμο αξιωματικό της ΕΛ.ΑΣ.Ι 


Το παόλ 


Τα σηµαντικά αυτά στοιχεία συνθέτουν ένα πολύπλοκο παζλ, από το οποίο ανακύπτουν εύλογα ερωτήματα. Τι ακριβώς γνώριύεο 
«Πιτσίλας» και ποιος ή ποιοι είχαν συμφέρον να του κλείσει το στόµαο; Αν ξετυλίξουν το κουβάρι έτσι ώστε να απαντηθούν αυτά τα 
ερωτήματα, τότε οι αστυνομικοί είναι βέβαιοι πως θα φτάσουν στον ὁράστη του άγριου εγκλήματος που είχε πλησιάσει αθόρυβα το θύμα 
και τον εκτέλεσε πυροβολώντας τον τουλάχιστον δύο φορές στο κεφάλι, αλλά και πιθανότατα και στον ηθικό αυτουργό. 


Σύµφωνα µε πληροφορίες της «Εςρίθςςο», στο παρελθόν το θύμα είχε επιστρατευτεί από δύο κακοποιούς για να τους εξασφαλίσει 
ανθρώπους που θα αναλάμβαναν να φέρουν σε πέρας ένα από τα πιο εντυπωσιακά και πιο ακριβοπληρωμµένα «συμβόλαια θανάτου» στα 
ελληνικά Χρονικά: την εκτέλεση υψηλόβαθμου αξιωματικού της ΕΛ.ΑΣ, που είχε γίνει ο εφιάλτης των πιο σκληρών Ελλήνων κακοποιών! 


Η πρωτοφανής αμοιβή έφτανε τα 100.000 ευρώ! Οµως οι εντολείς -ένας βαρυποινίτης µε µια παταγωδώς... αποτυχημένη απόδραση από 
σωφρονιστικό κατάστηµα της χώρας και άλλος ένας κρατούμενος για σωρεία εκβιασµών στον Πειραιά και στην Αθήνα- δεν είχαν ποτε... 
έλλειψη ρευστού! Βέβαια, ο βαθμός δυσκολίας για την εκτέλεση του συγκεκριμένου «συμβολαίου θανάτου» ήταν τεράστιος, καθώς 
μάλιστα είχαν ήδη φτάσει πληροφορίες στα αυτιά του αξιωματικού ότι ήθελαν να τον βγάλουν από τη µέση και έπαιρνε µέτρα 
προφύλαξης. 


Χτύπημα 


Ο συγκεκριμένος αστυνομικός είχε πληροφορηθεί ότι θα δεχόταν χτύπημα από ελεύθερο σκοπευτή που θα καραδοκούσε σε «τυφλό» 
σηµείο στη λεωφόρο Αλεξάνδρας και θα τον πυροβολούσε τη στιγµή που Θα έµπαινε στη ΓΑΔΑΙ Π’ αυτόν τον λόγο εκείνη την εποχή 
κυκλοφορούσε µε αλεξίσφαιρο γιλέκο κάτω από τα ρούχα του και µπαινόβγαινε στο μέγαρο απότις παράπλευρες εισόδους και ποτέ από 
την κεντρική! 


Γνώριζε τους δολοφόνους των χρυσαυγιτών 


Σε ανύποπτο Χρονικό διάστηµα λίγο καιρό µετά τη διπλή δολοφονία των µελών της Χρυσής Αυγής στο Νέο Ηράκλειο, η Αντιτροµοκρατική 
Υπηρεσία κατέληξε στο συμπέρασμα ότι ο «Πιτσίλας» γνώριζε πολλά για αυτήν. Αλλωστε, σύµφωνα µε πληροφορίες της «Ε5ρί65ς5Ο», στην 
υπηρεσία έχουν κατασταλαγµένη άποψη πως είχε υπάρξει σύμπραξη ποινικών µε αντιεξουσιαστές στο µακελειό µε τους δύο νεκρούς και 

τον έναν τραυματία. 


Οπως ήταν φυσικό, ο «Πιτσίλας» µπήκε στο μικροσκόπιο και οι αστυνομικοί άρχισαν να τον παρακολουθούν στενά, τόσο µε φυσική 
παρουσία όσο και µε τεχνικά µέσα, σε µια προσπάθεια να συγκεντρώσουν στοιχεία, κάτι που τελικά δεν κατάφεραν. 


Σύµφωνα µε Πληροφορίες, οι αστυνομικοί ερευνούν σοβαρά το ενδεχόμενο κάποιοι να θέλησαν να βγάλουν από τη µέση τον «Πιτσίλα», 
επειδή δεν πέρασε απαρατήρητο ότι ασχολήθηκε µαζύίτου η Αντιτροµοκρατική. ίσως -πιστεύουν- οι εντολείς της δολοφονίας Οέλησαν να 
του κλείσουν το στόµα φοβούμενοι πως, εάν πιεζόταν, θα αποκάλυπτε πράγµατα που κατ’ αυτούς δεν έπρεπε να ειπωθούν... Η 
δολοφονία του έβαλε οριστικό τέλος στην προσπάθειά τους να βρουν χειροπιαστά στοιχεία. 


Θεοδόσης Πάνου 

